חגיגות יובל היהלום לרגל 60 שנה להכתרת המלכה אליזבת השנייה, יקחו חלק יותר מאלף כלי שיט בגדלים שונים לתפארת חיל הים הבריטי, במשט חגיגי שיחל אחר הצהריים (יום א') בנהר התמזה. לאורכו הוצבו כ-50 מסכי טלוויזיה שיעזרו ללמעלה ממיליון איש לצפות במתרחש. ynet העביר את האירוע בשידור חי.
החגיגות נפתחו באופן רשמי אתמול. בפעם האחרונה נחגג יובל יהלום בבריטניה ב-1897 לכבוד המלכה ויקטוריה. בעוד הוויכוח הציבורי התמידי עוסק בשאלה האם מוסד המלוכה עדיין נחוץ ורלוונטי, נראה כי ברחוב הבריטי יש הסכמה על דבר אחד – ארבעה ימים של חופשה וחגיגות לא יזיקו לאף אחד.
בבעלה פיליפ, הדוכס מאדינבורו. בערים מרכזיות ברחבי המדינה נשמע ירי הצדעה לכבוד המלכה. פסטיבלים למשפחות נערכו בהייד פארק ובבאטרסי פארק בלונדון.
מחר צפוי קונצרט גדול בארמון בקינגהאם בהשתתפות אמנים מהשורה הראשונה כמו אלטון ג'ון, פול מקרתני, קיילי מינוג, טום ג'ונס, קליף ריצ'רד ועוד. כרטיסים לקונצרט הזה נמכרו מראש אך ברחבי העיר נפרשו מסכים שיעבירו את האירוע בשידור חי. גם רשת BBC, הנותנת את חסותה לאירוע, תעביר אותו בשידור ישיר.